הוועדה המרכזית למוסלמים לשעבר

הוועדה המרכזית למוסלמים לשעבר (בהולנדית: Centraal Comité voor Ex-moslims) הייתה ועדה שהוקמה על ידי הפוליטיקאי ההולנדי יליד איראן אחסאן ג'אמי בספטמבר 2007 והתקיימה עד 2008 עבור סיוע למוסלמים לשעבר ברחבי הולנד שעזבו את האסלאם באמצעות הבעת הזכות החוקתית בחוקת הולנד לחופש דת. בנוסף, הוועדה נאבקה לשבירת הטאבו החברתי על כפירה באסלאם ברחבי חברות מוסלמיות גם בהולנד וכן לפתוח בדיון על מעמדן של זכויות נשים באסלאם.

לבסוף, הוועדה פורקה בשנת 2008 מסיבות ביטחוניות לאחר איומי מוות רבים שהחברים שלה החלו לקבל בהם ג'אמי עצמו. מאז, הוועדה נודעה כאחד הניסיונות הראשונים בעולם עבור ציון המגמה הגוברת של מוסלמים לשעבר והאתגרים איתם כופרים באסלאם נאלצים להתמודד, בעולם המוסלמי ובעולם המערבי כאחד.

 הקמה ומטרה 
הוועדה החלה רשמית את הפעילות שלה בספטמבר 2007 לאחר ההכרזה על ההקמה שלה לציבור בשידור בערוץ הטלוויזיה NPO 1 ב-2 במאי 2007. במהלך השידור, חבר מועצת העירייה ליידסכנדאם-פורבורך  אחסאן ג'אמי, ממייסדי הוועדה, הכריז על רצונו "להושיט יד לעזרה למוסלמים המעוניינים לנטוש את אמונתם מכיוון שהחברה האסלאמית אינה מאפשרת כפירה". הקמת הוועדה נתמכה על ידי הפרופסור האיראני-הולנדי אפשין אליאן , שבהמשך הפך גם לאחד היועצים שלה.

הוועדה קראה לממשלת הולנד להציע עזרה למוסלמים לשעבר שגלו מהמדינות שלהם והיגרו להולנד כתוצאה מחשש לחייהם. היא הוקמה על ידי ג'אמי ממפלגת העבודה וחברת העירייה לובנה ברדה ממפלגת העם למען חופש ודמוקרטיה, בעזרת מספר יועצים, פעילים מוסלמים לשעבר ומבקרי אסלאם שונים.

 פעילות 
מייסד הוועדה אחסאן ג'אמי ציין כי כפירה באמונה בתוכן האסלאם עשויה להיות אופציה עבור מוסלמים לשעבר ברוב החברות המוסלמיות, כל עוד היא לא נשמעת בגלוי והכופר ממשיך להתנהג בחיי היום יום כמוסלמי. עם זאת, כפירה גלויה בחברות מוסלמיות, הסביר ג'אמי, מובילה להגליה או ואיומי מוות. מאוחר יותר באותו שבוע, ג'אמי הופיע בתוכנית הטלוויזיה ההולנדית "Schepper & Co" והגן על דבריו בכך שציין כי הוא, כפוליטיקאי, "מחויב לבטא במילים דאגות שקיימות בחברה, ובכך לנצל באופן מלא את חופש הביטוי של החברה ההולנדית". הוא הוסיף בהמשך כי "בתי ספר שרעיים אומרים שהם יהרגו את אלה שעוזבים את האסלאם".

המייסדת השותפה של ג'אמי להקמת הוועדה לובנה ברדה פרשה מהוועדה ביוני 2007 לאחר שחשה שג'אמי "פעל בצורה לא חכמה" בכך שמתח ביקורת על אמונת האסלאם עצמה, באומרה: "אני לא חושבת שזה נוח להטיל ספק באסלאם עצמו. לא חכם. אני לא רוצה להתערב בזה. שמרו על המסר בצורה הזו: אתם צריכים להיות מסוגלים לפרוש מהאסלאם מבלי להיות מאוימים. זהו". בראיון באוגוסט 2007, אמרה כי "אם תבקרו את הקוראן ואת הנביא, תפגעו בהרבה אנשים. זה לא יעזור לקדם את הדיון. אנחנו פשוט עדיין לא בשלב הזה, זה חייב להיעשות צעד אחר צעד".

ב-4 באוגוסט 2007 ג'אמי הותקף בעיר הולדתו וורברג  על ידי שלושה גברים. ההערכה הרווחת היא שהתקיפה הייתה קשורה בהקמה של הוועדה על ידו. משרד המתאם הלאומי ללוחמה בטרור, מחלקת התביעה הציבורית והמשטרה ההולנדית החליטו בפגישה ב-6 באוגוסט כי יש צורך ב-"אמצעים נוספים" להגנתו של ג'אמי, שקיבל לאחר מכן אבטחה מוגברת.

בספטמבר 2007, ג'אמי כתב מאמר דעה יחד עם מנהיג המפלגה למען החירות, חרט וילדרס, עבור היומון ההולנדי דה פולקסקרנט, בו השווה את "איום האסלאם" לעליית הנאציזם של אדולף היטלר בשנות ה-30 של המאה ה-20. פרסום המאמר הייתה תגובה של ג'אמי ווילדרס לדבריו של המתאם הלאומי ללוחמה בטרור, טייבה יוסטרה , בראיון שנתן לעיתון אלג'מיין דאגבלד, שבו מתח ביקורת על "הטון בו השתמשו אנשים מסוימים בדיון על האסלאם".

ב-4 באוקטובר 2007, ג'אמי הודיע שהוא עובד על פרויקט של סרט שעתיד לצאת לאקרנים בפברואר 2008, שלדבריו, עתיד להיות דומה מבחינת פרשת הקריקטורות של מוחמד שפורסמו בעיתון הדני יילנדס פוסטן בשנת 2006. עם זאת, ב-31 במרץ 2008 הודיע שהוא נלאץ לבטל את הפרויקט לאחר לחצים מצד שר המשפטים ההולנדי, ארנסט הירש באלין , ואיומים שקיבל מצד הרפובליקה האסלאמית של איראן. עם זאת, לאחר חודשים של דיונים, ג'אמי החליט לבסוף להוציא את הסרט לאקרנים. הסרט הקצר יצא לאקרנים ב-9 בדצמבר 2008, כאשר ההודעה על יציאתו לאור לוותה בקריאות מצד ארגונים מוסלמים באירופה להחרים מוצרים שמיוצרים בהולנד. בסרט, שנקרא "ראיון עם מוחמד" ואורכו 10 דקות, ג'אמי שואל את מייסד האסלאם מוחמד שאלות שונות על זכויות נשים, יהודים וכפירה.

 פירוק 
לאחר שהמשיך להביע ביקורות נחרצות על האסלאם, על יחס השתיקה של מפלגת העבודה שבה הוא חבר לסוגיות מוסלמיות שנויות במחלוקת שמתרחשות בחברה ההולנדית, והשווה בין מייסד האסלאם מוחמד לפיהרר של גרמניה הנאצית אדולף היטלר, הוא התבקש לוותר על חברותו בעירייה כחלק ממפלגת העבודה, ומנהיגה, ווטר בוס , הצהיר שלא יתמוך בוועדה שהקים. מנגד, הפעילה וחברת בית הנבחרים ההולנדי אייאן חירסי עלי, מוסלמית לשעבר מסומליה, הביעה תמיכה בפעילותו של ג'אמי. בכך שסירב להתפטר והמשיך לכהן כחבר עצמאי, הוא איבד את חברותו במפלגה. בשנת 2008 הודיע ג'אמי כי הוועדה המרכזית למוסלמים לשעבר תפורק, לאחר שלדבריו, תומכי הוועדה החלו לקבל איומי מוות רבים, וכתוצאה מכך חששו מההשלכות של הצטרפות כחברים גלויים או חדשים.

באותו זמן, ג'אמי היה חבר גם כן בוועדה המייעצת של אגודת העיתונות החופשית, שידועה כמרכיב מרכזי ברשת הבינלאומית של תנועת ה-"קונטר-ג'יהאד" .

בשנת 2009 מנהיג המפלגה למען החירות חירט וילדרס הודיע כי ג'אמי הפך לחבר במפלגה. במהלך הבחירות המוניציפליות בהולנד 2018 , ג'אמי נבחר לחבר במועצת רוטרדם.

 ראו גם 

 מוסלמים לשעבר
 חוקיות כפירה באסלאם לפי מדינה
 המועצה המרכזית של מוסלמים לשעבר
 מוסלמים לשעבר של צפון אמריקה
 מועצת המוסלמים לשעבר של בריטניה
 המהפכה האסלאמית

 הערות שוליים 

קטגוריה:אסלאם
קטגוריה:ביקורת